cyanic-selkie/wikianc huggingface dataset:
Yamaha Town Mate
Town Mate στην Ελλάδα
Στην Ελλάδα συναντάται ένας μεγάλος αριθμός Town Mate. Επίσης λόγω της μικρής ζήτησης τους υπάρχουν λίγα ανταλλακτικά και έτσι υπάρχει μεγάλη δυσκολία τροποποίησης αυτών των μοτοσικλετών. Πολλά μεταχειρισμένα η ανακατασκευασμένα Town Mate πωλούνται ακόμα. Αρκετοί τα χρησιμοποιούν ακόμα για να μετακινούνται στην πόλη ή στο χωριό λόγω της αξιοπιστίας τους. Τα Yamaha TownMate ή αλλιώς Yamaha T είναι μέχρι και σήμερα τα πιο αξιόπιστα παπιά, παρά την μεγάλη χρονολογία τους.
Αγαθάγγελος της Ρώμης
Ο Αγαθάγγελος ήταν Ρωμαίος διάκονος, μαθητής του Κλήμεντα της Άγκυρας, τον οποίο συνάντησε όταν φυλακίστηκε στη Ρώμη από τον αυτοκράτορα Διοκλητιανό. Ταξίδεψε μαζί του στην Άγκυρα, και εκεί το 312 και οι δύο αποκεφαλίστηκαν κατά τη διάρκεια της βασιλείας του αυτοκράτορα Μαξιμιλιανού.
Παραπομπές
Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Ρωμαίοι ιερείς
Αγάπανθος (συγκρότημα)
Οι Αγάπανθος ήταν ελληνικό ροκ μουσικό συγκρότημα.
Δημιουργία
Εμφανίστηκαν το 1975 με το σινγκλ "Η Μπαλάντα της Ελένης / Σαν Όνειρο" έχοντας στη σύνθεση τους Θόδωρο Τρύφωνα, Ντόριαν-Θεόδωρο Κόκα και Χάρη Κατσιμίχα. Τον επόμενο χρόνο, με τον Στέφανο Δεκεριάν στη θέση του Κατσιμίχα, κυκλοφόρησαν το πρώτο τους ομώνυμο άλμπουμ από την EMI Columbia πάντα με ελληνικό στίχο. Το σχήμα ξεκίνησε σαν τρίο και μετά από περιόδους απραγίας και ανακατατάξεις στη σύνθεσή τους, κατέληξαν σε κανονικό πενταμελές ροκ συγκρότημα, με το Θεόδωρο Τρύφωνα (μπάσο, τραγούδι), τη Χαρά Αργυροπούλου (τραγούδι), τον Τάκη Λιαρμακόπουλο (ντραμς), το Θανάση Μπίκο (κιθάρα) και το Γιάννη Γιοκαρίνη (πλήκτρα).
Διάλυση
Τα έτη 1979-80 τους βρήκαν στη θέση τους να παίζουν ξένες ροκ συνθέσεις και δικά τους τραγούδια, που σιγά-σιγά συγκεντρώθηκαν και ηχογραφήθηκαν, με τον κιθαρίστα Γιάννη Δρόλαπα στη θέση του Μπίκου, τον Ζαφείρη Τσίναλη στα ντραμς και την προσθήκη του Μάκη Αναστασόπουλου (κιθάρα) και Βαγγέλη Μπόντα (κρουστά) για να κυκλοφορήσουν το 1984 σ' ένα άλμπουμ ανεξάρτητης παραγωγής με τίτλο "Επιστροφή στις Ρίζες", λίγο πριν οι Αγάπανθος διαλυθούν οριστικά.
Παραπομπές
Κατηγορία:Ελληνικά rock συγκροτήματα
Άννα Μεγάλη Κομνηνή
Το όνομα αυτό μπορεί να αναφέρεται στα παρακάτω πρόσωπα:
Επαρχία Λίμπαζι
Η επαρχία Λίμπαζι (λετονικά: Limbažu rajons) είναι επαρχία της βόρειας Λετονίας. Έχει πληθυσμό 39.193 κατοίκους. Περιλαμβάνει τις πόλεις Άιναζι, Άλογια, Στάιτσελε, Λίμπαζι και Σάλατσγκριβα.
Λιμπαζι
Στιλ περάσματος συνεχειών
Στο συναρτησιακό προγραμματισμό, το στυλ περάσματος συνεχειών (continuation-passing style, CPS) είναι ένα στυλ προγραμματισμού στο οποίο η ροή του ελέγχου δίνεται ρητά από το πέρασμα συνεχειών.
Ετυμολογία
Ο Gerald Jay Sussman και ο Guy L. Steele, Jr. συνέλαβαν τη φράση "continuation-passing style" στο κείμενό τους AI Memo 349 (1975), ορίζοντας την πρώτη έκδοση της γλώσσας προγραμματισμού Scheme.
Εισαγωγή
Αντί να "επιστρέφει" τιμές όπως στο γνώριμο ευθύ στυλ προγραμματισμού, μια συνάρτηση που είναι γραμμένη σε στυλ περάσματος συνεχειών παίρνει ρητά μια παράμετρο που είναι η "συνέχεια", δηλ. μια συνάρτηση που πρόκειται να λάβει το αποτέλεσμα του υπολογισμού της αρχικής συνάρτησης. Όμοια, όταν μια υπορουτίνα καλείται μέσα σε μια συνάρτηση γραμμένη σε CPS, η καλούσα συνάρτηση πρέπει να δώσει μια διαδικασία που θα κληθεί με το αποτέλεσμα της υπορουτίνας. Η συγγραφή κώδικα με αυτή τη μορφή κάνει ρητά πολλά πράγματα που είναι έμμεσα στο ευθύ στυλ. Σε αυτά περιλαμβάνονται: η επιστροφή από μια διαδικασία, που εμφανίζεται ως κλήση κάποιας συνέχειας, οι ενδιάμεσες τιμές, που αποκτούν όλες πια όνομα, η σειρά με την οποία αποτιμώνται οι παράμετροι, που γράφεται ρητά, και οι κλήσεις ουράς (tail calls), που απλά καλούν μια διαδικασία με την ίδια συνέχεια που δόθηκε στην καλούσα συνάρτηση.
Ένα πρόγραμμα μπορεί να μετατραπεί αυτόματα από ευθύ στυλ σε CPS. Οι μεταγλωττιστές συναρτησιακών και λογικών γλωσσών συχνά χρησιμοποιούν το CPS ως ενδιάμεση αναπαράσταση, όπου ένας μεταγλωττιστής για προστακτικές ή διαδικαστικές γλώσσες προγραμματισμού θα χρησιμοποιούσε μορφή στατικής μοναδικής ανάθεσης (static single assignment form, SSA) - ισχύει όμως ότι η SSA και το CPS είναι ισοδύναμα (τεχνικά υπάρχουν δομές του CPS που δε μεταφράζονται σε SSA, αλλά δε συναντώνται στην πράξη). Οι μεταγλωττιστές για συναρτησιακές γλώσσες προγραμματισμού χρησιμοποιούν τη μορφή ANF (Administrative Normal Form) αντί ή σε συνδυασμό με το CPS. Το CPS χρησιμοποιείται περισσότερο από μεταγλωττιστές παρά από προγραμματιστές ως τοπικό ή καθολικό στυλ.
Παραδείγματα
Κάθε διαδικασία στο CPS παίρνει μια επιπλέον παράμετρο που αναπαριστά τι πρέπει να γίνει με το αποτέλεσμα που υπολογίζει η συνάρτηση. Αυτό το χαρακτηριστικό, μαζί με ένα περιοριστικό στυλ που απαγορεύει πολλές από τις δομές που χρησιμοποιούνται συχνά, έχουν ως αποτέλεσμα να αποκαλύπτεται η σημασιολογία του προγράμματος και να γίνεται ευκολότερη η ανάλυσή της. Αυτό το στυλ διευκολύνει επίσης την έκφραση ασυνήθιστων δομών, όπως οι εντολές χειρισμού εξαιρέσεων catch/throw και άλλοι τρόποι μη-τοπικής μεταφοράς του ελέγχου.
Οι βασικές αρχές του CPS είναι ότι (α) κάθε συνάρτηση παίρνει μια επιπλέον παράμετρο, τη συνέχειά της, και (β) κάθε παράμετρος μιας κλήσης συνάρτησης πρέπει να είναι μεταβλητή ή λ-έκφραση (αλλά όχι κάτι πιο πολύπλοκο). Αυτό έχει ως αποτέλεσμα οι εκφράσεις να αντιστρέφονται, επειδή τα εσωτερικά μέρη μιας έκφρασης αποτιμώνται πρώτα. Ακολουθούν παραδείγματα κώδικα σε ευθύ στυλ και σε στυλ περάσματος συνεχειών (σε Scheme).
Η κλήση μιας διαδικασίας γραμμένης σε CPS από μια διαδικασία σε ευθύ στυλ απαιτεί να περαστεί μια συνέχεια που να δεχτεί το αποτέλεσμα της διαδικασίας σε CPS. Στο παραπάνω παράδειγμα (θεωρώντας ότι υπάρχουν οι εκδόσεις CPS των βασικών εντολών), η κλήση θα γινόταν.
Οι μεταγλωττιστές διαφέρουν όσον αφορά το πώς είναι διαθέσιμες οι βασικές εντολές σε CPS. Στα παραπάνω χρησιμοποιήθηκε η απλούστερη σύμβαση, αν και κάποιες φορές δίνονται βασικές εντολές τύπου αλήθειας (boolean) που παίρνουν δύο εκφράσεις που θα κλήθούν σε δύο πιθανές περιπτώσεις, ώστε η  σε ευθύ στυλ να μεταφράζεται σε. Όμοια, μερικές φορές η εντολή  δε συμπεριλαμβάνεται στο CPS, αλλά υπάρχει μια συνάρτηση   που παίρνει τρεις παραμέτρους: μια συνθήκη αλήθειας και δύο εκφράσεις που αντιστοιχούν στους δύο κλάδους της εντολής.
Οι παραπάνω μετασχηματισμοί δείχνουν ότι το CPS είναι καθολικός μετασχηματισμός - η συνάρτηση factorial σε ευθύ στυλ παίρνει, όπως θα ήταν αναμενόμενο, μία παράμετρο. Η αντίστοιχη factorial& σε CPS παίρνει δύο: την παράμετρο και μια συνέχεια. Κάθε συνάρτηση που καλεί μια συνάρτηση σε CPS πρέπει είτε να της δώσει μια νέα συνέχεια ή να της περάσει τη δική της ενώ οι κλήσεις από μια συνάρτηση σε CPS σε μια σε ευθύ στυλ θα έχει έμμεσες συνέχειες (implicit continuations). Επομένως, για να μην υπάρχει στοίβα συναρτήσεων, πρέπει ολόκληρο το πρόγραμμα να είναι σε CPS.
Συνέχειες και αντικείμενα
Ο προγραμματισμός με συνέχειες είναι χρήσιμος επειδή ο κώδικας που κάνει την κλήση δε χρειάζεται να περιμένει μέχρι να τερματίσει η κλήση. Για παράδειγμα, στον προγραμματισμό γραφικών διασυνδέσεων χρήστη (User Interface, UI), μια ρουτίνα μπορεί να ορίσει τα πεδία ενός παραθύρου διαλόγου και να τα δώσει, μαζί με μια συνέχεια, στο πλαίσιο που αναλαμβάνει τη διασύνδεση. Όταν ο χρήστης πατήσει το κουμπί "OK", το πλαίσιο καλεί τη συνάρτηση της συνέχειας με τα ενημερωμένα πεδία. Αν και αυτό το στυλ προγραμματισμού χρησιμοποιεί συνέχειες, δεν είναι πλήρως CPS.
Μια παρόμοια ιδέα μπορεί να χρησιμοποιηθεί όταν η συνάρτηση πρέπει να εκτελεστεί σε διαφορετικό νήμα ή σε διαφορετικό επεξεργαστή. Η συνάρτηση που καλείται μπορεί να εκτελεστεί τότε σε ένα "νήμα-εργάτη" (worker thread), καλώντας μετά τη συνάρτηση της συνέχειας στο αρχικό νήμα με τα αποτελέσματα του νήματος-εργάτη. Για παράδειγμα, στη Java αυτό μπορεί να γίνει με τη χρήση της βιβλιοθήκης Swing:
CPS και κλήσεις ουράς
Στο CPS δεν υπάρχουν έμμεσες συνέχειες — κάθε κλήση είναι κλήση ουράς (tail call). Αυτό είναι φυσιολογικό, επειδή πάντα περνιέται μια συνέχεια. Αυτό σημαίνει ότι η χρήση CPS χωρίς βελτιστοποίηση κλήσης ουράς (tail call optimization, TCO) θα έχει ως συνέπεια να μεγαλώνει, τόσο η συνέχεια που κατασκευάζεται στη διάρκεια των αναδρομικών κλήσεων, (για κλήσεις που δεν είναι τύπου ουράς, αλλιώς μένει ίδια), όσο και της ίδιας της στοίβας της συνάρτησης. (Αυτό συνήθως δεν είναι επιθυμητό αλλά έχει κάποιες χρήσεις, για παράδειγμα ο μεταγλωττιστής της Chicken Scheme το χρησιμοποιεί με ιδιαίτερο τρόπο).
Ο συνδυασμός CPS και TCO δε χρειάζεται έμμεση επιστροφή από κλήση συνάρτησης, επομένως δε χρειάζεται και στοίβα στο χρόνο εκτέλεσης. Αυτό χρησιμοποιείται από πολλούς μεταγλωττιστές και διερμηνείς συναρτησιακών γλωσσών ως βασικό στοιχείο της λειτουργίας τους.
Χρήση και υλοποίηση
Το στυλ περάσματος συνεχειών μπορεί να χρησιμοποιηθεί για να υλοποιηθούν οι συνέχειες και οι τελεστές της ροής ελέγχου (control flow) στις συναρτησιακές γλώσσες που δεν έχουν συνέχειες ως αντικείμενα πρώτης τάξης (first-class continuations) αλλά έχουν συναρτήσεις ως αντικείμενα πρώτης τάξης και βελτιστοποίηση κλήσης ουράς. Όταν δεν υπάρχει η βελτιστοποίηση, μπορούν να χρησιμοποιηθούν τεχνικές όπως τα τραμπολίνα (trampolining), δηλ. η χρήση επανάληψης που διαδοχικά καλεί συναρτήσεις που επιστρέφουν thunks. Επίσης, χωρίς συναρτήσεις πρώτης τάξης, οι κλήσεις ουράς μπορούν να μετατραπούν σε εντολές goto σε μια επανάληψη σαν την παραπάνω.
Η συγγραφή κώδικα σε CPS, αν και είναι δυνατή, είναι δύσκολη και μπορεί να οδηγήσει σε λάθη. Για αυτό το λόγο υπάρχουν διάφορες μεταφράσεις, συνήθως σαν ένα ή δύο περάσματα από τον καθαρό λ-λογισμό, που μετατρέπουν εκφράσεις που βρίσκονται σε ευθύ στυλ, σε εκφράσεις σε CPS. Η συγγραφή σε κώδικα σε στυλ τραμπολίνου είναι πολύ δύσκολη, συνήθως γίνεται αυτόματα από κάποιο μετασχηματισμό, για παράδειγμα κατά τη διάρκεια της μεταγλώττισης.
Οι συναρτήσεις που χρησιμοποιούν πάνω από μια συνέχεια μπορούν να οριστούν έτσι ώστε να αντιστοιχούν σε διάφορους τρόπους ελέγχου της ροής, όπως το εξής παράδειγμα σε Scheme:
Χρήση σε άλλες επιστήμες
Εκτός από την επιστήμη υπολογιστών, το στυλ περάσματος συνεχειών έχει γενικότερο ενδιαφέρον ως εναλλακτική μέθοδος για τη σύνθεση πολύπλοκων εκφράσεων από απλούστερες. Για παράδειγμα, στη σημασιολογία της γλωσσολογίας, ο Chris Barker και οι συνεργάτες του πρότειναν ότι η έκφραση του νοήματος προτάσεων μέσω CPS θα μπορούσε να εξηγήσει κάποια φαινόμενα της φυσικής γλώσσας.
Η ίδια η κλασική λογική έχει απευθείας σχέση με το χειρισμό της συνέχειας ενός προγράμματος, όπως στον τελεστή ελέγχου call-with-current-continuation της Scheme.
Αναφορές
Κατηγορία:Γλώσσες προγραμματισμού
Τηλεπικοινωνίες στην Ελλάδα
Οι τηλεπικοινωνίες στην Ελλάδα ελέγχονται από την ΕΕΤΤ. Μέχρι το 1992 αποτελούσαν μονοπώλιο του ΟΤΕ. Μετά την απελευθέρωση της αγοράς τηλεπικοινωνιών δύο χρόνια μετά, 37 εταιρείες πήραν άδεια παροχής τηλεπικοινωνιακών υπηρεσιών από την Εθνική Επιτροπή Τηλεπικοινωνιών και Ταχυδρομείων. Τον Ιούνιο του 2005 δραστηριοποιούνταν 28 εταιρείες και είχαν διακόψει τη λειτουργία τους 12. Επίσης, 312 εταιρείες έχουν γενική άδεια για την παροχή υπηρεσιών που δεν απαιτούν αριθμοδότηση, χρήση ραδιοσυχνοτήτων ή απόκτηση δικαιωμάτων διέλευσης. Σήμερα η αγορά της κινητής τηλεφωνίας είναι ολιγοπωλιακή, με τρεις παρόχους να την αποτελούν, την Cosmote έχοντας το 46,9%, τη Vodafone έχοντας το 28,9% και τη NOVA έχοντας το 24,5% του μεριδίου της αγοράς το 2019.
Ιστορία
Η ιστορία των τηλεπικοινωνιών στην Ελλάδα ανάγεται πίσω στον Ιανουάριο του 1859 όπου η Αθήνα αποκτά τηλεγραφική σύνδεση με την Πάτρα μέσω Αιγίου. Τον ίδιο μήνα, Βαυαροί τεχνικοί συνδέουν τηλεγραφικά Πειραιά και Αθήνα. Τον Μάρτιο του ιδίου έτους ψηφίζεται ο νόμος περί ιδρύσεως τηλεγραφικής υπηρεσίας. Το 1872 η Ράλλη-W.Binney, εταιρεία με την οποία είχε υπογραφεί το 1866 τεσσαρακονταετή σύμβαση για εγκατάσταση υποβρυχίων καλωδίων, συγχωνεύεται με την Levant Submarine Telegraph Company, και επεκτείνεται η σύνδεση με όλη τη χώρα αλλά και το εξωτερικό. Το 1887 η Τηλεγραφική Υπηρεσία συγχωνεύεται με την Ταχυδρομική υπηρεσία. Τον Αύγουστο του 1892 η Τρικούπη ψηφίζει τον νόμο περί τηλεφωνικής συγκοινωνίας. Το 1895 η Διεύθυνση Τηλεγράφων και Ταχυδρομείων του Υπουργείου Εσωτερικών συμπεριλαμβάνει και την Τηλεφωνική Υπηρεσία.
Το 1981 λειτουργούσαν σε όλη την Ελλάδα 2.352.905 συσκευές ενώ την ίδια περίοδο εμφανίζονται τηλεφωνικοί κερματοδέκτες. Από αυτές 1.260.607 στην Αττική και 243.867 στην Θεσσαλονίκη. Επίσης υπήρχαν 748.391 εκκρεμείς αιτήσεις για νέα τηλέφωνα, 288.686 στην Αττική και 64.221 στην Θεσσαλονίκη. Εξάλλου, το έτος εκείνο το προσωπικό του ΟΤΕ ήταν 31.681 άτομα, 25.659 άνδρες και 6.022 γυναίκες. Η κατανομή ανά ειδικότητα ήταν 15.557 τεχνικοί, 5.775 διοικητικοί, 4.944 ειδικών έργων, 1.473 οικονομικοί, 1.844 γενικών υποθέσεων κ.ά. Στο τέλος του 1984 λειτουργούσαν σε όλη τη χώρα 3.259.149 τηλέφωνα (1.796.264 στο νομό Αττικής, 345.746 στο νομό Θεσσαλονίκης). Στο σύνολο της επικράτειας τηλέφωνο διέθεταν 35,5 στους 100 κατοίκους. Οι νομοί με την μεγαλύτερη κάλυψη ήταν οι Αττικής (52,3), Δωδεκανήσων (43,3) και Θεσσαλονίκης (38,9).
Οι νομοί με την μικρότερη κάλυψη ήταν οι Ροδόπης (13,8), Ευρυτανίας (14,2) και Ξάνθης (14,6). Επίσης εκκρεμούσαν 809.072 αιτήσεις για χορήγηση νέου τηλεφώνου. Το προσωπικό του ΟΤΕ ήταν 30.602 άτομα (25.549 άνδρες, 5.053 γυναίκες). Στις 19 Φεβρουαρίου 1989 το διαδίκτυο φθάνει στην Ελλάδα ενώ εισάγεται ο top-domain level κωδικός, .gr.
Το 1992 ιδρύθηκαν στην Ελλάδα οι πρώτες εταιρείες κινητής τηλεφωνίας, Panafon από τις αρχές της χρονιάς και Telestet από τα μέσα της χρονιάς. Παράλληλα εγκαθίστανται τριακόσια πενήντα καρτοτηλέφωνα ενώ η πρώτη κλήση πραγματοποιείται στις 29 Ιουνίου 1993. Η Forthnet ξεκινά τις δραστηριότητες της το 1995 στα πλαίσια του Ιδρύματος Τεχνολογίας και Έρευνας όταν δημιούργησε τον πρώτο δικτυακό κόμβο στην Ελλάδα, παρέχοντας σε επιλεγμένους χρήστες (πανεπιστήμια, ερευνητικά κέντρα κλπ) σύνδεση με τα δίκτυα UUCP και EARN/BITNET (τα πλέον διαδεδομένα δίκτυα της εποχής). Τον Οκτώβριο του 1996 ιδρύεται το Κυψελοειδές Λειτουργικό Σύστημα Κινητών Τηλεπικοινωνιών με τον διακριτικό τίτλο Cosmote ο οποίος προστίθεται τον Απρίλιο του 1997 με την εμπορική του λειτουργία να ξεκινά την επόμενη χρονιά, φτάνοντας τους 1.000.000 συνδρομητές. Το 2002-2004 προκύπτουν αλλαγές στα ονόματα των δύο προγενέστερων εταιρειών Panafon και Telestet σε Vodafone και TIM αντίστοιχα.
Το 2017 η Cosmote παρουσιάζει το νέο δίκτυο αρχιτεκτονικής «οπτική ίνα μέχρι το σπίτι» FTTH. Στις 16 Δεκεμβρίου 2020 η Cosmote παρουσιάζει το 5G δίκτυο έπειτα από δύο χρόνια δοκιμασιών. Τον Ιούνιο του 2021 η Forthnet αλλάζει το όνομα της σε NOVA η οποία τον Ιανουάριο του 2023 απορροφά την WIND.
Σε δημοσίευμα της εφημερίδας Έθνος το 1955 παρατίθενται τα εξής στοιχεία για τους συνδρομητές και τις συνδιαλέξεις :
Για το 1955 αναφέρεται ο αριθμός των συνδρομητών σε Αθήνα και Πειραιά ήταν 68000.
Από τα 300 εκατομμύρια συνδιαλέξεις του 1955, τα 240 εκατομμύρια πραγματοποιήθηκαν σε Αθήνα και Πειραιά.
Σταθερή
Οι τρεις κύριοι πάροχοι σταθερής τηλεφωνίας και ευρυζωνικών υπηρεσιών και που δραστηριοποιούνται στην Ελλάδα, είναι οι εξής:
Πτωχευμένες εταιρείες σταθερής τηλεφωνίας και ευρυζωνικών υπηρεσιών
Οι συγκεκριμένες έκλεισαν οριστικά, σε σύντομο χρονικό διάστημα, εξαιτίας μεγάλων οικονομικών προβλημάτων και ελάχιστου αριθμού συνδρομητών που, όπως εκτιμάται, δεν ξεπέρασαν ποτέ τους 1.000.
Συγχωνευμένες εταιρείες σταθερής τηλεφωνίας και ευρυζωνικών υπηρεσιών
Οι συγκεκριμένες συγχωνεύτηκαν οριστικά, σε σύντομο χρονικό διάστημα, κυρίως με τις κύριες εταιρείες (Cosmote, Nova, Vodafone), εξαιτίας μεγάλων οικονομικών προβλημάτων και ελάχιστου αριθμού συνδρομητών που, όπως εκτιμάται, δεν ξεπέρασαν ποτέ τους 10.000.
Κινητή
Μόνο οι εν ενεργεία εταιρείες, εκμεταλλεύονται αποκλειστικά το δίκτυο της κινητής τηλεφωνίας στην Ελλάδα. Είτε τους χρησιμοποιούν είτε όχι οι τρεις πάροχοι κατέχουν ολόκληρες τις σειρές με τα προθέματα αριθμών: 690 & 693 (Nova) 694 & 695 (Vodafone) 697 & 698 (Cosmote) και 699 (Nova/Q). Ωστόσο, λόγω του νόμιμου δικαιώματος φορητότητας των συνδρομητών κινητής τηλεφωνίας, δεν ανήκουν πάντα όλοι οι αριθμοί, απαραίτητα, στο φάσμα της εκάστοτε εταιρείας:
Μέχρι το 2007 τέσσερις εταιρείες εκμεταλλεύονταν αποκλειστικά το δίκτυο της κινητής τηλεφωνίας στην Ελλάδα. Η Q-Telecom ήταν ο τέταρτος πάροχος κινητής τηλεφωνίας στην Ελλάδα. Ξεκίνησε τη λειτουργία της το 2002 ενώ από το 2005, λειτουργεί με το εμπορικό σήμα "Q" και τις υπηρεσίες της "MyQ". Ως ανεξάρτητη εταιρεία παρείχε κινητές τηλεφωνικές υπηρεσίες GSM, υποστηριζόμενες από τα δίκτυα LMDS και backbone, και ήταν ο μόνος πλήρης και ολοκληρωμένος πάροχος τηλεπικοινωνιών στην Ελλάδα. Τον Μάιο του 2007 ενοποιήθηκε με την TIM Hellas η οποία ένα μήνα μετά (5 Ιουνίου) μετονομάστηκε σε WIND Hellas. Οι αριθμοί της ξεκινάνε από 699.
Επίσης στην Ελλάδα, λειτουργούσε μέχρι το 2018, δίκτυο MVNO, η Cyta Hellas, νοικιάζοντας φάσμα αριθμών από την Vodafone, η οποία είχε από ελάχιστο έως μικρό αριθμό συνδρομητών. Ενδιαφέρον κατά καιρούς σε δίκτυο MVNO, εξέφρασαν και άλλες εταιρείες όπως:
Επίσης και η άλλοτε αλυσίδα σούπερ μάρκετ Μαρινόπουλος Α.Ε., είχε λανσάρει για μικρό χρονικό διάστημα, καρτοκινητή τηλεφωνία, υπό τα ονόματα Carefour και Champion, επίσης σε δίκτυο MVNO, σε συνεργασία με την Vodafone.
Άλλες εταιρείες τηλεφωνίας που εκμεταλλεύονται εικονικά το δίκτυο της κινητής τηλεφωνίας στην Ελλάδα
Επιπλέον πέραν των γνωστών για τις κινητές υπηρεσίες τους παρόχους, έχουν ακόμα εκχωρηθεί:
Διαδίκτυο
Η Ελλάδα έχει τον top-level domain κωδικό .gr και 23 παρόχους υπηρεσιών διαδικτύου (ISPs).
Η COSMOTE παρέχει υπηρεσίες με εύρος ζώνης διαμεταγωγής δεδομένων έως και 1000/100 Μbps. Για τη χρήση της υπηρεσίας πρέπει να υπάρχει ενεργή τηλεφωνική γραμμή στο χώρο του πελάτη, ενώ ταυτόχρονα χρειάζεται να υπάρχει τεχνολογία ADSL, VDSL και FTTH με ελεύθερες θύρες (DSLAM στο Αστικό Κέντρο της περιοχής, στην καμπίνα VDSL και στο OLT του παρόχου) σε απόσταση ικανή να εξυπηρετήσει ταχύτητες ADSL (περίπου 4-5 χιλιόμετρα). Εφόσον υπάρχει η γραμμή και η θύρα στο DSLAM/OLT για να εξυπηρετήσει τον χρήστη, η COSMOTE μπορεί να διαθέσει τα πακέτα λιανικής της. Επίσης τότε δίνει και τη δυνατότητα της χρήσης του δικτύου της και σε όποιον άλλο πάροχο αγοράσει σε τιμές χονδρικής το δίκτυο.
Εκτός της COSMOTE υπάρχουν ιδιωτικοί ISPs οι οποίοι παρέχουν υπηρεσίες ADSL, VDSL και FTTH. Αυτό το πραγματοποιούν είτε αξιοποιώντας τη δυνατότητα Αποδεσμοποίησης του Τοπικού Βρόχου (LLU), είτε μέσω ιδιόκτητων δικτύων. Η πρώτη εταιρία που διέθεσε υπηρεσίες LLU ήταν η Intraconnect και την ακολούθησε η Vivodi Telecom το 2002, οι οποίες έχουν κλείσει και ξεκίνησαν τη διάθεση του ADSL πριν από την COSMOTE. Από το 2010 υπηρεσίες ADSL σε δικό τους ιδιόκτητο δίκτυο παρέχουν οι εταιρείες: NOVA και Vodafone.
Από τα μέσα του 2006, όταν και θεσπίστηκε η τοπική συνεγκατάσταση στα κέντρα της COSMOTE, σύμφωνα με την οποία οι λοιποί πάροχοι μπορούν να εγκαθιστούν τον εξοπλισμό τους στα κέντρα του, ξεκίνησαν και άλλες εταιρίες την διάθεση υπηρεσιών ADSL ανεξάρτητα από την COSMOTE.
Σύμφωνα με τα στοιχεία της ΕΕΤΤ, το 2021, υπήρχαν 529.489 ενεργές συνδέσεις domain .gr και παράλληλα, το 85,1% των νοικοκυριών διέθετε σύνδεση στο διαδίκτυο με 4.429.370 σταθερές ευρυζωνικές συνδέσεις. Χρησιμοποιήθηκαν 563 εκατομμύρια GB. Οι συνδρομητές καρτοκινητής χρησιμοποιούν κατά μέσο όρο 3,8 GB.
Εξωτερικοί σύνδεσμοι
Κατηγορία:Τηλεπικοινωνίες στην Ελλάδα
Κατάλογος πόλεων της Ελβετίας
Σε αυτόν τον κατάλογο πόλεων της Ελβετίας αναφέρονται οι πόλεις της Ελβετίας με πληθυσμό άνω των 16.000 κατοίκων.
Ελβετια
Επαρχία Πρέιλι
Η επαρχία Πρέιλι (λετονικά: Preiļu rajons) είναι επαρχία της νοτιοανατολικής Λετονίας. Έχει πληθυσμό 39.193 κατοίκους. Περιλαμβάνει τις πόλεις Λίβανι και Πρέιλι.
Πρειλι
Άννα Ξυλαλόη
Η Άννα Ξυλαλόη, απεβ. πριν το 1253, ήταν η πρώτη σύζυγος του Μανουήλ Α΄ Μεγάλου Κομνηνού αυτοκράτορα της Τραπεζούντας. Ο γάμος τους έγινε περί το 1235.
Βιογραφία
Η Άννα θεωρείται η πρώτη από τις συζύγους του ανδρός της, που τον παντρεύτηκε π. το 1235, για τον εξής λόγο: ο μόνος γνωστός τους γιος, ο Ανδρόνικος Β΄, βασίλευσε πρώτος και τον ακολούθησαν τα αδέλφια του· ο Γεώργιος (1266-80), ο Ιωάννης Β΄ (1280-84, 85-97) και η Θεοδώρα (1284-85). Επειδή προηγήθηκε, τον θεωρούμε μεγαλύτερό τους, έτσι η μητέρα του πρέπει να είναι η πρώτη σύζυγος του Μανουήλ Α΄.
Ο Μανουήλ Α΄ είχε (τουλάχιστον) δύο κόρες, που οι μητέρες τους δεν αναφέρονται. Αυτές είναι τέκνα της Άννας ή των άλλων δύο συζύγων. Μία από αυτές παντρεύτηκε τον Δημήτριο Β΄ της Γεωργίας και η άλλη έναν δίδεβουλ (υψηλό αξίωμα ευγενούς στην Αυλή).
Ο ιστορικός Κουρσάνσκις εκτιμά, ότι η πρεσβεία που έστειλε ο Μανουήλ Α΄ στον Λουδοβίκο Θ΄ της Γαλλίας για να ζητήσει να νυμφευτεί μία από τις κόρες του το 1253, είναι terminus post quem για το τέλος της Άννας Ξυλαλόης. Όταν ο Λουδοβίκος αρνήθηκε τη συμμαχία, ο ίδιος ιστορικός θεωρεί, πως ο Μανουήλ νυμφεύτηκε την Ειρήνη Συρίκαινα.
Οικογένεια
Παντρεύτηκε π. το 1235 τον Μανουήλ Α΄ Μεγάλο Κομνηνό αυτοκράτορα της Τραπεζούντας και είχε τέκνα:
Εξωτερικοί σύνδεσμοι
Αννα Κατηγορία:Βυζαντινοί του 13ου αιώνα
Πάουλο Κοέλιο
Ο Πάουλο Κοέλιο (Paulo Coelho de Souza, 25 Αυγούστου 1947) είναι διάσημος Βραζιλιάνος συγγραφέας.
Γεννήθηκε στο Ρίο ντε Τζανέιρο της Βραζιλίας. Φοίτησε στην νομική αλλά εγκατέλειψε τις σπουδές του το 1970 για να ταξιδέψει σε Μεξικό, Περού, Βολιβία, Χιλή, στην Ευρώπη και την Βόρεια Αφρική. Δύο χρόνια αργότερα επέστρεψε στη Βραζιλία και άρχισε να γράφει στίχους για μουσική. Φυλακίστηκε για λίγο καιρό το 1974 για υπονομευτικές δραστηριότητες κατά της βραζιλιάνικης δικτατορίας.
Παρότι Χριστιανός Καθολικός, τα κείμενά του συνδυάζουν με ένα ιδιαίτερο τρόπο τη θρησκευτικότητα και τον μυστικισμό, διαλογισμό και πνευματικές ασκήσεις και εμπειρίες από το μυστικιστικό παρελθόν του, που συχνά ίσως να αντιτίθεται στη γραμμή του επίσημου Καθολικισμού. Τα θέματά του από την άλλη δεν θα εξέφραζαν συγκεκριμένη θρησκευτική ιδεολογία, αν δεν υπήρχαν τα Καθολικά στοιχεία, αλλά αυτή η διάσταση δεν λαμβάνεται έντονα υπόψη από το κοινό του, καθότι υφίσταται απλά ως υπόβαθρο για την κυρίως ιστορία.
Ενδιαφέρον έχει να πούμε ότι η επίσημη Ελληνική Εκκλησία δεν έχει αντιδράσει θετικά ή αρνητικά για την επιτυχία του στην Ελλάδα (σε αντίθεση με άλλες περιπτώσεις, όπως π.χ. με τον Χάρυ Πότερ).
Πολλά από τα έργα του έχουν μία ιδιαίτερη και μυστικιστική ατμόσφαιρα ενώ πολύ σύνηθες θέμα τους είναι η αφοσίωση σε ένα στόχο και η επίτευξη των ονείρων. Έχει πουλήσει πάνω από 20 εκατομμύρια βιβλία σε ολόκληρο τον κόσμο και τα έργα του έχουν μεταφραστεί σε τριανταοκτώ γλώσσες. Του έχουν απονεμηθεί πολλά λογοτεχνικά βραβεία από διάφορες χώρες, συμπεριλαμβανομένης μιας υποψηφιότητας για το περίφημο Διεθνές Λογοτεχνικό Βραβείο IMPAC Dublin για το "Η Βερόνικα αποφασίζει να πεθάνει". Το έργο του Ο Αλχημιστής (μυθιστόρημα) βρίσκεται στη λίστα: Βιβλία με περισσότερα από 100 εκατομ. αντίτυπα.
Εργογραφία και μεταφράσεις στα Ελληνικά
Όλα τα μυθιστορήματα εκδίδονται από τις εκδ. "Α. Α. Λιβάνης"
Εξωτερικοί σύνδεσμοι
Κατηγορία:Βραζιλιάνοι συγγραφείς
Επαρχία Ρίγα
Η επαρχία Ρίγα (λετονικά: Rīgas rajons) είναι επαρχία της κεντρικής Λετονίας. Έχει πληθυσμό 904.140 κατοίκους. Περιλαμβάνει τις πόλεις Ρίγα, Σίγκουλντα, Γιούρμαλα, Βανγκάζι, Σάλασπιλς, Μπάλοζι, Όλαϊνε και Σάουλκραστι.
Ριγα
Κορνεμπαριέ
Οι κάτοικοί του είναι γνωστοί ως Κορνεμπαριέν (γαλλικά: Cornebarriens).
Επαρχία Σάλντους
Η επαρχία Σαλντους (λετονικά: Saldus rajons) είναι επαρχία της δυτικής Λετονίας. Έχει πληθυσμό 38.176 κατοίκους. Περιλαμβάνει τις πόλεις Σάλντους και Μπρότσενι.
Σαλντους
Κορονσάκ
Το Κορονσάκ (γαλλικά και οξιτανικά: Corronsac) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κορονσακαί (γαλλικά: Corronsacais).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Επαρχία Τάλσι
Η επαρχία Τάλσι (λετονικά: Talsu rajons) είναι επαρχία της δυτικής Λετονίας. Έχει πληθυσμό 49.662 κατοίκους. Περιλαμβάνει τις πόλεις Τάλσι, Σάμπιλε, Στέντε και Βαλντέμαρπιλς.
Ταλσι
Επαρχία Βάλκα
Η επαρχία Βάλκα (λετονικά: Valkas rajons) είναι επαρχία της βορειοανατολικής Λετονίας. Έχει πληθυσμό 32.498 κατοίκους. Περιλαμβάνει τις πόλεις Βάλκα, Στρέντσι, Σμίλτενε και Σέντα.
Βαλκα
Κουέιγ
Το Κουέιγ (γαλλικά: Coueilles, οξιτανικά: Coèlhas) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κουεϊουά (γαλλικά: Coueillois).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Γενικές εκλογές της Ανδόρρας (2009)
Στις εκλογές που διεξήχθησαν στην Ανδόρα στις 26 Απριλίου του 2009, ο απερχόμενος πρωθυπουργός Πιντάτ δεν ήταν ξανά υποψήφιος. . Το εκλογικό σώμα περιορίστηκε σε 22.000 ψηφοφόρους και τις 28 έδρες του Κοινοβουλίου διεκδίκησαν 114 υποψήφιοι. Με βάση τον εκλογικό νόμο εξελέγησαν 28 "γενικοί σύμβουλοι" : Οι λίστες των ενοριών και η εθνική λίστα είναι ανεξάρτητες μεταξύ τους: αυτό σημαίνει ότι τα ίδια πρόσωπα δεν μπορούν να βρίσκονται και στις δύο λίστες και οι ψηφοφόροι ψηφίζουν σε δύο διαφορετικές ψηφοφορίες (δεν είναι απαραίτητο να ψηφίσει κανείς το ίδιο κόμμα και για τις δύο λίστες). Η σοσιαλιστική αντιπολίτευση κέρδισε τις εκλογές. Οι εκλογές μονοπωλήθηκαν από συζητήσεις για την κυβερνητική απόφαση να υποκύψει σε πιέσεις και να άρει τους κανονισμούς περί του τραπεζικού απορρήτου, που ευθύνονται για το χαρακτηρισμό της χώρας ως "μη συνεργάσιμου φορολογικού παραδείσου". Η συμμετοχή στις εκλογές ήταν η χαμηλότερη από το 1993. Οι Σοσιαλδημοκράτες του Τζάουμε Μπαρτουμέου κέρδισαν συνολικά 14 έδρες στο 28μελές Γενικό Συμβούλιο έναντι 11 για το συνασπισμό του απερχόμενου πρωθυπουργού, Αλμπέρτ Πιντάτ. Ο Μπαρτουμέου δήλωσε στις 27 Απριλίου ότι θα επιδιώξει να σχηματίσει κυβέρνηση συνασπισμού από κοινού με το Ανδορρανό Κόμμα για την Αλλαγή (ApC), το οποίο κατέλαβε 3 έδρες .Ο Μπαρτουμέου εξελέγη πρωθυπουργός τον Ιούνιο του 2009 και ανέλαβε καθήκοντα στις 5 Ιουνίου του ιδίου έτους.
Εξωτερικοί σύνδεσμοι
2009
Μάχη του Βελεστίνου
Οι μάχες δόθηκαν από τις 15 έως τις 24 Απριλίου του 1897, (παλαιά ημερομηνία) ανάμεσα στον ελληνικό και τον τουρκικό στρατό.
Η μάχη του Βελεστίνου έχει εγγραφεί στην ελληνική ιστορία σαν η μόνη επιτυχημένη αντίσταση του ελληνικού στρατού στον λεγόμενο και πόλεμο των τριάντα ημερών του 1897 - αφού το στράτευμα κατάφερε να συγκρατήσει και να απωθήσει τους Τούρκους από το να καταλάβουν το Βελεστίνο και τον Βόλο.
Ωστόσο, η νίκη αυτή δεν είχε κανένα ουσιαστικό αντίκτυπο στον όλο πόλεμο, αφού οι ελληνικές δυνάμεις υποχώρησαν εν τέλει και εγκατέλειψαν την κωμόπολη αλλά και τον Βόλο, λόγω της κατάρρευσης του μετώπου στα Φάρσαλα.
Τις μάχες στο Βελεστίνο διεξήγαγε η 3η ελληνική ταξιαρχία υπό την διοίκηση του συνταγματάρχη Κωνσταντίνου Σμολένσκη, ο οποίος λόγω ακριβώς των επιτυχιών του στο Βελεστίνο, χαρακτηρίστηκε ήρωας του πολέμου αυτού.
Πριν το Βελεστίνο
Η πρώτη φάση του ελληνοτουρκικού πολέμου, γνωστή ως πόλεμος των συνόρων κράτησε από τις 6 έως τις 12 Απριλίου. Σε αυτή την περίοδο διεξήχθησαν μάχες κατά μήκος όλης σχεδόν της συνοριακής γραμμής. Ωστόσο, και παρά την πείσμονα αντίσταση των ελληνικών δυνάμεων, ο υπέρτερος αριθμητικά τουρκικός στρατός μπόρεσε να νικήσει σε όλες τις μάχες και να αναγκάσει τον ελληνικό στρατό, ύστερα και από την κατάληψη της Λάρισας, να υποχωρήσει σε δεύτερη αμυντική γραμμή στα Φάρσαλα.
Στο πολεμικό συμβούλιο που έγινε στα Φάρσαλα, αποφασίστηκε να σταλεί η 3η ταξιαρχία του συνταγματάρχη Σμολένσκη, στο Βελεστίνο προκειμένου να ανακόψει την πορεία των Τούρκων προς το Βόλο. Το σημείο είχε μεγάλη στρατηγική σημασία, αφού από τα στενά του Βελεστίνου (που σχηματίζονται από τις δυτικές καταπτώσεις του όρους Πήλιο (το ύψωμα της περιοχής έφερε το παρωνύμιο της Οβρηάς το γάλα και του όρους Χαλκηδόνιο (Κυνός Κεφαλαί ή τότε Καρά Νταγ (Μαυροβούνι)), περνούσε η σιδηροδρομική γραμμή Φάρσαλα – Λάρισα, η οποία από το Βελεστίνο αποκτούσε διακλάδωση προς Βόλο αλλά και η κύρια αμαξιτή οδός προς Λάρισα, που διακλαδιζόταν ανατολικά προς Βόλο και νότια προς Αλμυρό και Αθήνα. Η ταξιαρχία του Σμολένσκη, τις προηγούμενες μέρες είχε πολεμήσει στα στενά του Ρεβενίου στον Τύρναβο και είχε με επιτυχία συγκρατήσει τους Τούρκους από την είσοδο στα ελληνικά εδάφη. Μάλιστα, ήταν έτοιμη να προελάσει στο τουρκικό έδαφος, όταν στο στρατηγείο του Σμολένσκη, στον Ζάρκο, έφτασε επείγον τηλεγράφημα του Αρχιστράτηγου Διαδόχου που τον καλούσε να υποχωρήσει στα Φάρσαλα, όπου ο ελληνικός στρατός αφού εγκατέλειψε αμαχητί σχεδόν την Λάρισα, επανενωνόταν και χάραζε νέα αμυντική γραμμή.
Η ταξιαρχία έφτασε στα Φάρσαλα, στις 13 Απριλίου.
Το χρονικό των μαχών
Τρίτη 15 Απριλίου
Στις 15 Απριλίου, - όπως σωστά είχε προβλέψει το ελληνικό επιτελείο - ο τουρκικός στρατός βάδιζε για το Βελεστίνο, όμως το ίδιο έκανε και ο ελληνικός στρατός.
Η μεραρχία ιππικού υπό τον Σουλεΐμάν Πασά καθώς και το «Σύνταγμα Προύσας» που ανήκε στην ταξιαρχία του Ναΐμ Πασά ξεκίνησαν από το Γκερλί, (Αρμένιο Λάρισας) όπου είχαν στρατοπεδεύσει μετά την κατάκτηση της Λάρισας, με προορισμό το Βόλο, και με ενδιάμεσο σταθμό διανυκτέρευσης το Βελεστίνο. Όταν όμως έφτασαν κοντά στο σιδηροδρομικό σταθμό του Βελεστίνου, βρέθηκαν μπροστά σε ελληνικές δυνάμεις οι οποίοι τους πυροβολούσαν. Οι ελληνικές δυνάμεις είχαν καταλάβει το Βελεστίνο από το πρωί της 15ης Απριλίου και παρά τη σύγχυση που εξαπλώθηκε στο στρατόπεδο, ότι τάχα οι Τούρκοι είχαν καταλάβει ήδη το χωριό, προκαλώντας την φυγή του μεν πυροβολικού προς το Βόλο, του δε ιππικού προς τον Αλμυρό, είχαν καταφέρει να πάρουν κάποιες καίριας σημασίας θέσεις.
Ο Σουλεΐμάν πιστεύοντας ότι μπορούσε να νικήσει τους εκεί εγκατεστημένους στρατιώτες και να πάρει τον σταθμό, διέταξε επίθεση. Αλλά η ελληνική πυροβολαρχία άρχισε να βάλλει τους Τούρκους και ένα τμήμα του ελληνικού στρατού κατέλαβε τη γέφυρα του Ριζόμυλου, μην επιτρέποντας στο κυρίως σώμα του τουρκικού στρατού να προχωρήσει. Ο Σουλεΐμάν διέταξε υποχώρηση για ανασύνταξη πρώτα ως το Γκερλί, και μετά ακόμα πιο βόρεια, στο Κιλελέρ. .
Στη μάχη αυτής της ημέρας μάλιστα, οι ελληνικές εφημερίδες ανακοίνωσαν τον τραυματισμό του Δημοσθένη Ομηρίδη Σκυλίτση, τότε λοχαγό του Πυροβολικού.
Ο Ναήμ Πασάς, αρχηγός των επιχειρήσεων στο Βελεστίνο, έφτασε στο Κιλελέρ στις 16 Απριλίου και το στράτευμα ξεκίνησε ξανά για το Γκερλί, στο οποίο έφτασαν το απόγευμα της ίδιας ημέρας. Όταν από τις αναγνωριστικές περιπόλους που έβγαλαν κατάλαβαν ότι οι Έλληνες είχαν ήδη πιάσει όλα τα γύρω περάσματα, ο Ναήμ Πασάς διέταξε μια ίλη τούρκων ιππέων να πάει στο Καραγάτς και να καταστρέψει τμήμα της σιδηροδρομικής γραμμής για να διακοπεί ο ανεφοδιασμός και η επικοινωνία από και προς τα Φάρσαλα. thumb|left|Σχεδιάγραμμα της μάχης της 17ης Απριλίου 1897 Πέμπτη 17 Απριλίου
Την επόμενη μέρα, 17 Απριλίου, τμήμα του τουρκικού στρατού, με αρχηγό τον συνταγματάρχη Μαχμούντ Μουχτάρ, ξεκίνησε από το Γκερλί, με αιφνιδιαστικές μικρο-επιθέσεις προς τα ελληνικά στρατεύματα, ενώ το κύριο τμήμα υπό τον Ναήμ Πασά, εξαπέλυσε γενική επίθεση σε όλο το εύρος του μετώπου, από τους βάλτους της Κάρλας, έως τις γνωστές και από την αρχαιότητα, Κυνός Κεφαλές. Ως τις δυόμισι το μεσημέρι η μάχη εξελίσσονταν αμφίρροπη, με διαδοχικές, συνεχείς επιθέσεις, δίχως όμως να σπάσει η διάταξη των αμυνομένων. Ο Σμολένσκης δεν υποχώρησε σπιθαμή, αναγκάζοντας τους αντιπάλους να συμπτυχθούν προς τον κάμπο της Λάρισας, με βαριές απώλειες. Αντίθετα η 3η Ταξιαρχία είχε μόνο 28 νεκρούς και 138 τραυματίες. Όλη η περιοχή της μάχης είχε γεμίσει από πτώματα ανθρώπων και αλόγων, γεγονός που ανάγκασε τον συνταγματάρχη να αναθέσει σε ομάδες στρατιωτών την πρόχειρη ταφή τους για ευνόητους λόγους.
Παρασκευή 18 Απριλίου
Το πρωί της 18ης Απριλίου ο Διάδοχος έστειλε ύστερα από απαίτηση του Σμολένσκη ενισχύσεις, ένα τάγμα πεζικού και μια πεδινή πυροβολαρχία. Τα ξημερώματα η μάχη άρχισε και πάλι, με τους Τούρκους να επιτίθενται συνεχώς αλλά χωρίς να καταφέρνουν την υποχώρηση των Ελλήνων. Τότε αποφασίζουν μαζική επίθεση στο αριστερό τμήμα του ελληνικού στρατού, και καταλαμβάνουν την πρώτη αμυντική ελληνική γραμμή. Ο ελληνικός στρατός αποσύρεται στη δεύτερη και τελευταία αμυντική γραμμή με επικεφαλής το ιππικό υπό τον Ιμπραήμ Πασά, αλλά δεν μπόρεσαν να σπάσουν την ελληνική γραμμή, γιατί δέχτηκαν καταιγισμό πυροβολισμών από τα χαρακώματα, έτσι που αναγκάστηκαν να υποχωρήσουν. Γύρω στις 13:00 προσπαθούν εκ νέου αλλά καταφέρνουν να καταλάβουν μόνο μερικά απομακρυσμένα χαρακώματα. Οι Τούρκοι εξαντλημένοι από την 9ωρη σχεδόν μάχη, υποχώρησαν στο Γκερλί.
Μετά την άκαρπη αυτή επιθετική δραστηριότητα, ο Εντέμ Πασάς διορίζει αρχηγό τον Χακκί Πασά, διοικητή της 5ης Μεραρχίας.
Σάββατο 19 Απριλίου
Ημέρα ανάπαυλας και για τα δυο στρατεύματα
Κυριακή 20 Απριλίου
Στις 20 Απριλίου σημειώθηκε μόνο μια μικρή αψιμαχία, κοντά στην λίμνη Κάρλα, μεταξύ Ελληνικής προφυλακής και ομάδων Γκέγκηδων ανιχνευτών.
Τετάρτη 23 Απριλίου
Τα χαράματα της 24ης Απριλίου ο Σμολένσκη θα λάβει το μοιραίο τηλεγράφημα του Διαδόχου, που του ανακοίνωνε την υποχώρηση του στρατού από τα Φάρσαλα στο Δομοκό και τον διέταζε να τον ακολουθήσει. Ωστόσο, το στράτευμα δέχτηκε εκ νέου μια ακόμα τουρκική επίθεση. Οι τουρκικές δυνάμεις ενισχυμένες από τμήματα της ταξιαρχίας Μεμντίν, άρχισαν να βάλλουν κατά του αριστερού κυρίως τμήματος της ελληνικής ταξιαρχίας. Το τμήμα αυτό, το διοικούσε ο ταγματάρχης Δεμέστιχας, ο οποίος μπόρεσε να αντέξει την επίθεση για πολλές ώρες. Όμως, όταν ζήτησε ενισχύσεις γιατί οι στρατιώτες του ήταν κατάκοποι πλέον και ο κίνδυνος να διασπάσουν οι Τούρκοι τις γραμμές του ήταν ορατός, δεν βρέθηκαν στρατεύματα διαθέσιμα. Έτσι, η γραμμή έσπασε όταν ένας ουλαμός άνιππων ιππέων άρχισε την οπισθοχώρηση. Όταν δε μαθεύτηκε στο στράτευμα τα αποτελέσματα της μάχης στα Φάρσαλα, η υποχώρηση εξελίχτηκε σε άτακτη φυγή, η οποία θα εξελισσόταν σε πανικό που θα μπορούσε να διαλύσει το στράτευμα, αν δεν εμφανιζόταν στο μέρος της μάχης ο Σμολένσκη να δώσει τις κατάλληλες διαταγές για να αρχίσει η οργανωμένη υποχώρηση. Στις 3 το μεσημέρι, άρχισε έτσι τμηματικά η υποχώρηση από το πεδίο του Βελεστίνου, ενώ στις 6 το απόγευμα έφευγε και το τελευταίο τμήμα του στρατού. Το βράδυ πλέον, τμήματα του δεξιού πλευρού της ταξιαρχίας είχαν φτάσει στο Βόλο για να φροντίσουν για την ασφαλή εκκένωση της πόλης ενώ τα υπόλοιπα στρατοπέδευσαν στον Αλμυρό.
Την Παρασκευή 25 Απριλίου οι Τούρκοι μπήκαν ανενόχλητοι πλέον στο Βελεστίνο και την 26η στο Βόλο. Το Βελεστίνο γνώρισε ακόμα μια ολική καταστροφή, αφού τα περισσότερα σπίτια καταστράφηκαν ενώ όσοι κάτοικοι δεν πρόλαβαν να φύγουν τις προηγούμενες μέρες, σκοτώθηκαν.
Εξωτερικοί σύνδεσμοι
Κατηγορία:Ελληνοτουρκικός πόλεμος (1897) Κατηγορία:Ιστορία της Θεσσαλίας
Πάγωμα του λόγου
Το πάγωμα του λόγου, γνωστό και με την αμερικανική ορολογία, chilling effect, είναι το φαινόμενο κατά το οποίο οι πολίτες εγκαταλείπουν δικαιώματά τους υπό τον φόβο κυρώσεων από νόμους του κράτους ή λόγω εξωγενούς πολιτικής πίεσης. Ο όρος άρχισε να χρησιμοποιείται ευρέως από τα αμερικανικά δικαστήρια από τα μέσα του 20ου αιώνα και έπειτα. Τότε το αμερικανικό κράτος παρακολουθούσε διάφορους «φιλοκομμουνιστές» πολίτες του. Έπειτα από μία σειρά από νομικές υποθέσεις την δεκαετία του 60, το Ανώτατο Δικαστήριο των ΗΠΑ, αποφάσισε ότι οι νόμοι, ακόμα και αν δεν αναφέρεται ρητά σε αυτούς, έχουν την δύναμη να περιορίσουν θεμελιώδη δικαιώματα μέσω εκφοβισμού. Το δικαίωμα που επηρεάζεται συνήθως περισσότερο από το πάγωμα του λόγου, είναι η ελευθερία της έκφρασης, παρόλο που και άλλα δικαιώματα, όπως η ελευθερία της συνάθροισης κ.α., επηρεάζονται και αυτά σοβαρά.
Για να γίνει πιο κατανοητό, το πάγωμα του λόγου μπορεί να εξειδικευτεί σύμφωνα με το παρακάτω παράδειγμα: Αν η μη παράθεση πηγών στη δημοσιοποίηση οποιασδήποτε πληροφορίας από κάποιον τιμωρείται με πολύ υψηλά πρόστιμα -με στόχο πχ, την καταπολέμηση της παραπληροφόρησης- τότε αυτό θα μπορούσε να «παγώσει» την ελευθερία του λόγου, και να περιορίσει την κριτική προς κάποια εξουσία. Η ουσία της ιδέας του «παγώματος του λόγου» βρίσκεται στην σκέψη «μήπως να μην το πω/γράψω αυτό, για να αποφύγω το πρόστιμο;».
Παραπομπές
Κατηγορία:Λογοκρισία Κατηγορία:Ορολογία πολιτικής επιστήμης Κατηγορία:Πολιτική
Κουλαντέρ
Το Κουλαντέρ (γαλλικά: Couladère, οξιτανικά: Coladèra) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κουλαντεριέν (γαλλικά: Couladériens).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Σινσινάτι
Το Σινσινάτι (αγγλικά: Cincinnati, Ohio), είναι πόλη των ΗΠΑ, στην πολιτεία του Οχάιο, και αποτελεί έδρα της κομητείας Χάμιλτον. Ο πληθυσμός της πόλης, ανέρχεται σε 311.080 κατοίκους (σύμφωνα με εκτιμήσεις για το 2022 ), καθιστώντας έτσι το Σινσινάτι, ως την 3η μεγαλύτερη πόλη του Οχάιο και την 64η μεγαλύτερη στις ΗΠΑ. Ο πληθυσμός της μητροπολιτικής περιοχής του Σινσινάτι, ανέρχεται σε 2.239.750 κατοίκους, και αποτελεί την μεγαλύτερη στο Οχάιο, καθώς και την 29η μεγαλύτερη στις ΗΠΑ.
Η πόλη ιδρύθηκε το 1788 στις βόρειες όχθες του ποταμού Οχάιο, στα σύνορα Οχάιο και Κεντάκι, κοντά στην Ιντιάνα. Η πόλη πήρε το όνομά της από τον Ρωμαίο πολιτικό και στρατιωτικό ηγέτη Κιγκινάτο (Cincinnatus).
Στις αρχές του 19ου αιώνα, το Σινσινάτι ήταν η πρώτη Αμερικανική πόλη που αναπτύχθηκε ραγδαία στην καρδιά της χώρας τόσο ώστε να ανταγωνίζεται τις μεγαλύτερες παράκτιες πόλεις σε μέγεθος και πλούτο. Δεδομένου ότι ήταν η πρώτη μεγάλη πόλη στην ενδοχώρα της χώρας, μερικές φορές θεωρείται ως η πρώτη αμιγώς αμερικανική πόλη. Αναπτύχθηκε αρχικά χωρίς τόσους πρόσφατους Ευρωπαίους μετανάστες ή την επιρροή τους, όσο στις ανατολικές πόλεις.
Από τα τέλη του 19ου αιώνα, με τη μετάβαση από ατμόπλοια στο σιδηρόδρομο, η ανάπτυξη του Σινσινάτι επιβραδύνθηκε σημαντικά και η πόλη ξεπεράστηκε σε πληθυσμό και προβολή από μια άλλη εσωτερική πόλη, το Σικάγο.
Σινσινάτι είναι έδρα δύο μεγάλων αθλητικών ομάδων, τους Cincinnati Reds και τους Cincinnati Bengals, ένα σημαντικό τουρνουά τένις, το Σινσινάτι Μάστερς, και το σπίτι σε μεγάλες εκδηλώσεις, όπως το Μαραθώνιο Flying, το Φεστιβάλ Τζαζ Οχάιο Βάλεϊ και τον αγώνα Ημέρα των Ευχαριστιών. Το Πανεπιστήμιο του Σινσινάτι ανάγει την ίδρυσή του στην Ιατρική Σχολή του Οχάιο, η οποία ιδρύθηκε το 1819.
Το Σινσινάτι, είναι γνωστό για την έντονη παρουσία ιστορικής αρχιτεκτονικής. Η Όβερ-δε-Ράιν (Over-the-Rhine), μια γειτονιά στα βόρεια του κέντρου του Σινσινάτι, έχει μια από τις μεγαλύτερες συλλογές στον κόσμο αρχιτεκτονικής ιταλιανάτε (italianate), ανταγωνιζόμενη με παρόμοιες γειτονιές στη Νέα Υόρκη, Βιέννη και το Μόναχο ως προς το μέγεθος και το πεδίο εφαρμογής. Στα τέλη της δεκαετίας του 1800, το Σινσινάτι αναφερόταν συνήθως ως το «Παρίσι της Αμερικής», κυρίως λόγω των σημαντικών αρχιτεκτονικών κτηρίων, όπως το Μέγαρο Μουσικής, το ξενοδοχείο Σινσινάτιαν, και το Shillito Department Store. Κατασκευασμένη κυρίως μεταξύ 1850 και 1900, η Όβερ-δε-Ράιν ήταν το κέντρο δραστηριοτήτων για τους Γερμανούς μετανάστες για πολλά χρόνια και είναι μία από τις μεγαλύτερες ιστορικές περιοχές που περιλαμβάνονται στο Εθνικό Μητρώο των Ιστορικών Τόπων.
Φωτοθήκη
κέντρο|μικρογραφία|655x655εσ|Πανοραμική άποψη του κέντρου του Σινσινάτι.
Παραπομπές
Κατηγορία:Πόλεις του Οχάιο
Τατουάζ στο κάτω τμήμα της πλάτης
thumb|right|250px|Γυναίκα με τατουάζ χαμηλά στην πλάτη To τατουάζ στο κάτω τμήμα της πλάτης, είναι μορφή τέχνης του σώματος που έγινε δημοφιλής μεταξύ των γυναικών κατά τη δεκαετία του 2000, αποκτώντας την φήμη ότι πρόκειται για ένα είδος γυναικείου τατουάζ (υποτιμητικά αναφέρεται σαν «σημάδια πόρνων» (tramp stamps)) Τα τατουάζ αυτού του τύπου μερικές φορές τονίζονται από ντύσιμο που περιλαμβάνει χαμηλοκάβαλα παντελόνια και κοντές μπλούζες και θεωρούνται από ορισμένους ως ερωτικά.
Ιστορία
Αν και ιστορικά στο Δυτικό κόσμο οι άντρες ήταν αυτοί που επί το πλείστον είχαν τατουάζ, στις αρχές της δεκαετίας του 1990 το τατουάζ άρχισε να γίνεται δημοφιλές ανάμεσα στις γυναίκες. Στις αρχές έως τα μέσα του εικοστού αιώνα, οι γυναίκες που είχαν τατουάζ ήταν βαριά στιγματισμένες και σπάνια ήταν μέλη της μεσοαστικής τάξης. Τα τατουάζ στο κάτω τμήμα της πλάτης άρχισαν να γίνονται δημοφιλή κατά τις αρχές της δεκαετίας του 2000, εν μέρει λόγω της επιρροής των γυναικείων διασημοτήτων της εποχής όπως η Μπρίτνεϊ Σπίαρς, η Κριστίνα Ρίτσι και η Πάμελα Άντερσον. Η δημοτικότητα της μόδας με τα χαμηλοκάβαλα παντελόνια και τις κοντές μπλούζες μπορεί να συνέβαλλε στην αύξηση της διάδοσης των τατουάζ αυτού του είδους. Ακόμα ένα θετικό της τεχνικής του τατουάζ στο κάτω τμήμα της πλάτης, είναι ότι σε εκείνο το σημείο δεν υπάρχει πολύ λίπος, μειώνοντας έτσι την πιθανότητα της παραμόρφωσης των σχεδίων με την πάροδο του χρόνου. Επιπρόσθετα, είθισται το τμήμα αυτό της πλάτης να είναι καλυμμένο, δίνοντας στις γυναίκες την επιλογή για το πότε θα αποκαλύψουν το τατουάζ τους. Αν και ορισμένοι άντρες έχουν τατουάζ στο κάτω τμήμα της πλάτης τους, συμπεριλαμβανομένου και μερικών διασημοτήτων, κατά κανόνα δεν προτιμούνται από άντρες.
Συσχετισμοί
Το κάτω τμήμα της πλάτης των γυναικών συχνά θεωρείται ως ένα ερωτικό τμήμα του σώματος, οδηγώντας στο συσχετισμό των τατουάζ σε εκείνο το σημείο με τη σεξουαλικότητα. Αυτά τα τατουάζ επίσης εκλαμβάνονται από ορισμένους ως προκλητικά, πιθανόν λόγω του τρόπου που παρουσιάζονται από τα μέσα οι γυναίκες που έχουν τατουάζ. Μια έρευνα του 2011 σχετικά με τα στερεότυπα που δημιουργούν τα μέσα ενημέρωσης κατέκρινε τον τρόπο απεικόνισης των τατουάζ στο κάτω τμήμα της πλάτης από τα μέσα, υποστηρίζοντας πως άδικα τα παρουσιάζουν σαν σύμβολο πρόκλησης. Υπάρχει πληθώρα υποτιμητικών ονομασιών για αυτά, όπως «τραμπ σταμπ», «μπουλς άι» και «τάργκετ». Ένα σκετς της εκπομπής Σάτερντεϊ Νάϊτ Λάϊβ (Saturday Night Live) σατίριζε αυτό το είδος του τατουάζ, προωθώντας ένα ανύπαρκτο προϊόν αφαίρεσης τατουάζ σε μεσήλικες γυναίκες που έκαναν τατουάζ στο κάτω τμήμα της πλάτης τους ενώ ήταν νέες.
Ιατρικές προεκτάσεις
Οι αναισθησιολόγοι έχουν εκφράσει την επιφύλαξή τους σχετικά με το αν θα πρέπει να γίνεται επισκληρίδιος αναισθησία σε γυναίκες με τατουάζ στο κάτω τμήμα της πλάτης. Υπάρχουν ανησυχίες για το αν οι επισκληρίδιοι καθετήρες μπορεί να προκαλέσουν την χρωστική από το τατουάζ να εισχωρήσει σε διασπονδυλικούς σύνδεσμους και άλλες περιοχές, οδηγώντας μελλοντικά σε προβλήματα υγείας. Κατά γενική ομολογία οι επισκληρίδιοι καθετήρες δεν θα πρέπει να τοποθετούνται σε ερεθισμένα ή μολυσμένα τατουάζ. Ωστόσο, δεν υπάρχει καταγεγραμμένη με σαφήνεια κάποια βλάβη κατά την τοποθέτηση επισκληρίδιων καθετήρων σε υγιές δέρμα με τατουάζ. Μια έρευνα του περιοδικού της Αμερικανικής ένωσης των νοσοκόμων αναισθησιολόγων συμπέρανε ότι «η απόφαση τοποθέτησης επισκληρίδιων καθετήρων σε τατουάζ πάνω στην οσφυϊκή μοίρα βασίζεται στην κρίση του ιατρού βάση των κλινικών στοιχείων». Ο Φρέντερικ Τζ. Μερσιέρ και η Μαρί-Πιέρ Μπονέτ δήλωσαν στο περιοδικό Κόρεντ Οπίνιον ιν Ανεσθεσιόλοτζι (Current Opinion in Anaesthesiology), ότι τα στοιχεία σχετικά με τις επιπλοκές που δημιουργούνται με την τοποθέτηση επισκληρίδιων καθετήρων είναι μη πειστικά, όμως υποστηρίζουν την αποφυγή της πρακτικής εξαιτίας της έλλειψης των μακροχρόνιων στοιχείων.
Παραπομπές
Κατηγορία:Τατουάζ - Δερματοστιξία
Επαρχία Βάλμιερα
Η επαρχία Βάλμιερα (λετονικά: Valmieras rajons) είναι επαρχία της βόρειας Λετονίας. Έχει πληθυσμό 60.435 κατοίκους. Περιλαμβάνει τις πόλεις Βάλμιερα, Ρούγιενα και Μάζσαλατσα.
Βαλμιερα
Ακροπόλ
Το όνομα Ακροπόλ μπορεί να σχετίζεται με τα ακόλουθα:
Ρίτσαρντ Ο'Μπράιαν
Ο Ρίτσαρντ Τίμοθι Σμιθ (γεννημένος στις 25 Μαρτίου 1942), πιο γνωστός με το όνομα Ρίτσαρντ Ο'Μπράιαν (αγγλ . Richard O'Brien), είναι Βρετανό-Νεοζηλανδός μουσικοσυνθέτης, ηθοποιός, τηλεοπτικός παρουσιαστής και θεατρικός συγγραφέας. Έχει γράψει πολλά μιούζικαλ όπως το "The Stripper" και το "Shock Treatment" . Ένα από τα πιο γνωστά του έργα είναι το θεατρικό Rocky Horror Show και η προσαρμογή του στον κινηματογράφο υπό την ονομασία Rocky Horror Picture Show στην οποία μάλιστα υποδύθηκε τον Ριφ-Ραφ, έναν από τους βασικούς ρόλους (αγγλ.Riff-Raf). Σήμερα παρουσιάζει την δημοφιλή εκπομπή "Η Κρυστάλλινη Μάζα" (αγγλ. The Crystal Maze).
Παραπομπές
Κατηγορία:Άγγλοι θεατρικοί συγγραφείς Κατηγορία:Άγγλοι σεναριογράφοι Κατηγορία:Λιμπρετίστες Κατηγορία:Άγγλοι συνθέτες Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί κινηματογράφου
Επαρχία Βέντσπιλς
Η επαρχία Βέντσπιλς (λετονικά: Ventspils rajons) είναι επαρχία της δυτικής Λετονίας. Έχει πληθυσμό 14.530 κατοίκους. Περιλαμβάνει τις πόλεις Βέντσπιλς και Πίλτενε.
Βεντσπιλς
Προεδρικές εκλογές του Ελ Σαλβαδόρ (2019)
Προεδρικές εκλογές διεξήχθησαν στο Ελ Σαλβαδόρ στις 3 Φεβρουαρίου 2019, με τους ψηφοφόρους να εκλέγουν τον Πρόεδρο και τον Αντιπρόεδρο για πενταετή θητεία.
Οι εκλογές διενεργήθηκαν σε ειρηνικό, σχεδόν εορταστικό κλίμα, με γύρω στα 5,2 εκατομμύρια ψηφοφόρους να προσέρχονται στην κάλπη. Πρόεδρος εξελέγη από τον πρώτο γύρο ο 37χρονος Ναγίμπ Μπουκέλε από τη συμμαχία GANA επικρατώντας του Κάρλος Καγιέχα από τη συμμαχία ARENA, η οποία είχε τον έλεγχο της Βουλής την περίοδο των εκλογών και άλλων δύο υποψηφίων.
Εκλογικό σύστημα
Ο αρχηγός κράτους (Πρόεδρος του Ελ Σαλβαδόρ) εκλέγεται από το λαό για πενταετή θητεία, μη ανανεώσιμη εκτός αν δεν είναι συνεχής. Ωστόσο, οι προηγούμενοι εκλεγμένοι πρόεδροι μπορούσαν να διεκδικήσουν επανεκλογή για δεύτερη, μη συνεχή θητεία. Σε περίπτωση που η απόλυτη πλειοψηφία (το 50% + 1) δεν επιτευχθεί από κάποιον υποψήφιο του πρώτου γύρου των προεδρικών εκλογών, διεξάγεται δεύτερος γύρος 30 ημέρες μετά, μεταξύ των δύο υποψηφίων που συγκέντρωσαν τις περισσότερες ψήφους στον πρώτο γύρο.
Παραπομπές
2019 Ελ σαλβαδορ
Brunette (τραγουδίστρια)
Η Έλεν Γιαρεμιάν (Էլեն Երեմյան, γεννημένη στις 27 Μαΐου 2001), γνωστή επαγγελματικά ως Brunette, είναι Αρμένια τραγουδίστρια-τραγουδοποιός. Εκπροσώπησε την Αρμενία στον με το τραγούδι "Future Lover".
Καριέρα
Η Brunette τραγουδάει από την ηλικία των τεσσάρων ετών και γράφει μουσική από τα δεκαπέντε της.
Η Brunette κυκλοφόρησε το ντεμπούτο της single, "Love the Way You Feel", σε ηλικία 18 ετών σε συνεργασία με το Nvak Foundation τον Σεπτέμβριο του 2019.
Την 1η Φεβρουαρίου 2023, ανακοινώθηκε ότι η Brunette επιλέχθηκε εσωτερικά για να εκπροσωπήσει την Αρμενία στο. Το τραγούδι της στην Eurovision, το "Future Lover", κυκλοφόρησε στις 15 Μαρτίου 2023.